Document ID: /roh_data/filtered/fineweb-2-filterrobots_roh.jsonl.gz/68331

Sin l’emprima egliada tuni fitg simpel da far ina litografia. L’artista malegia in motiv sin in crap, prenda in palpiri e stampa quai dal crap sin il palpiri. Ma l’entira procedura è bler pli cumplexa. Per far ina litografia dovri temp, pazienza, concentraziun, conuschientscha da process chemics, in bun maun ed in bun egl per detagls.
Suenter avair fatg il dissegn sin il crap met jau colofonium, talcum e gummi.
Inventà la tecnica da la litografia ha Alois Senefelder da Minca. Durant ina spassegiada in di da plievgia l’onn 1796 ha el vis ch’in palpiri è vegnì reproducì sin in crap da chaltschina. Quella observaziun ha purtà el sin l’idea da brischar in crap. Cun la litografia ha Alois Senefelder davent dal 1798 revoluziunà la stampa. La litografia è er il battavia per la stampa d’offset.
Jau sustegn Ursina tecnicamain per ch’ella haja dapli segirtad tar la stampa.
Litografia
Litos vegn dal grec vegl e vul dir crap. Grafia è la stampa a plat. La stampa a plat sa basa sin la reacziun che grass ed aua na sa maschaidan betg.